Pēteris Cimdiņš

Pēteris Cimdiņš (dzimis , miris ) bija latviešu biologs, ekologs, habilitēts bioloģijas zinātņu doktors, kā arī politiķis. Pētīja Latvijas ezeru un mazo upju ekoloģiju. Latvijas augstākās izglītības un zinātnes valsts ministrs (1995—1997). Vidzemes Augstskolas rektors (2001—2005). Latvijas Zinātņu akadēmijas īstenais loceklis (1992) un Valsts emeritētais zinātnieks (2007).

 Dzīvesgājums 
Dzimis  Vecpiebalgas pagasta "Kubulēnos" Augusta Cimdiņa un viņa sievas Elzas, dzimušas Vēliņas, sešu bērnu ģimenē.Vecpiebaldzēnu Cimdiņu dzimtas dziesmu pūrs  Letonica 2000./2001. gada 6/7 nr. Brālis materiālzinātnieks Rūdolfs Cimdiņš. Mācījās Vecpiebalgas vidusskolā. Studēja Latvijas Valsts Universitātes Bioloģijas fakultātē, kopš 1971. gada strādāja LZA Bioloģijas institūtā, 1978. gadā Tartu Universitātē aizstāvēja bioloģijas zinātņu kandidāta disertāciju,Экологическая индикация сапробности малых рек : (на примере коловраток — Rotatoria) : диссертация на соискание ученой
степени кандидата биологических наук / Петерис Аугустович Цимдиньш; науч. руководитель Л. А. Кутикова; рец.: А. А. Ярвекюльг, Э. Г. Кукк. — Рига: Институт биологии АН ЛатвССР, 1978. — 149 с.: ил. 1986. gadā kļuva par Zinātņu akadēmijas Bioloģijas institūta laboratorijas vadītāju, vēlāk direktora vietnieku zinātniskajā darbā. 1989. gadā Maskavā aizstāvēja bioloģijas zinātņu doktora disertāciju.Биоценотический анализ экологического состояния малых рек: диссертация на соискание ученой степени доктора биологических наук / П. А. Цимдинь; рец.: В. А. Свешников, М. М. Телитченко, Л. А. Кутикова; Институт эволюции морфологии и экологии животных им. А. Н. Северцова АН СССР. — Москва, 1989.

Latvijas neatkarības atgūšanas laikā bija Latvijas Tautas frontes ekoloģiskās komisijas vadītājs. Papildinājās Vācijā un Itālijā (1993—1994).

1993. gadā P. Cimdiņš tika ievēlēts 5. Saeimā no Kristīgi demokrātiskās savienības, bet atteicies no Saeimas deputāta mandāta. 1995. gadā viņš kā Latvijas Zemnieku savienības virzīts kandidāts kļuva par augstākās izglītības un zinātnes valsts ministru Andra Šķēles valdībā (amatā līdz 1997. gada februārim, kad valdība beidza darbu). Vēlāk bijis izglītības un zinātnes ministru padomnieks: 1997. gadā Jurim Celmiņam un 2000. gadā Kārlim Greiškalnam.

1997. gadā P. Cimdiņš tika ievēlēts par Latvijas Universitātes profesoru, 2001. gadā par Vidzemes Augstskolas rektoru.

Pēc satiksmes negadījuma 2004. gadā, kur viņu kā velobraucēju notrieca automašīna, ilgstoši ārstējās slimnīcā un rehabilitācijas iestādēs,Filoloģe Ausma Cimdiņa: par Aspaziju, Raini un attiecībām jauns.lv 2015. gada 4. maijā taču veselību vairs pilnībā neatguva, daļēji zaudēja atmiņu.

2007. gadā Pēteri Cimdiņu ievēlēja par Latvijas Zinātņu akadēmijas (LZA) īsteno locekli.

Miris .

 Zinātniskie darbi 
Cimdiņš bija vairāk nekā 300 zinātnisko un populārzinātnisko publikāciju, tostarp vairāku monogrāfiju, autors vai līdzautors:
 Mazās upes, 1983
 Saules celtā piramīda, 1988
 Фоновой экологический мониторинг Латвии, 1990 (krieviski)
 Aku ūdeņi Latvijā (līdzautori Māris Kļaviņš, Valērijs Rodinovs, Agrita Briede), 1996
 Limnoekoloģija, 2001
 Tautas attīstība: mācību līdzeklis (līdzautori Gunta Anča, Laima Barisa), 2002
 Ūdeņu kvalitāte un tās aizsardzība (līdzautors Māris Kļaviņš), 2004

 Apbalvojumi 
 Latvijas Republikas Ministru kabineta balva (2004)

 Atsauces 

 Ārējās saites 
 Pēteris Cimdiņš

Kategorija:1944. gadā dzimušie
Kategorija:2024. gadā mirušie
Kategorija:Cēsu novadā dzimušie
Kategorija:Latvijas biologi
Kategorija:Latvijas politiķi
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Latvijas Zinātņu akadēmijas īstenie locekļi
Kategorija:Latvijas PSR VDK kartotēkā minētās personas